**8. razred: BIOLOGIJA – *pouk na daljavo***

Petek, 8. 5. 2020 Zaporedna ura: 11./46.

Nova snov: **ŽLEZE Z NOTRANJIM IZLOČANJEM (nadaljevanje)**

Danes boš nadaljeval z učenjem o endokrinih žlezah. Uporabljaj oba učbenika. V učbeniku iRokus+ preglej vse fotografije in pod njimi preberi besedilo. Tam se skriva veliko odgovorov na vprašanja.

Še prej pa preveri, če si vprašanja iz prejšnje ure pravilno rešil.

1. Kaj tvorijo žleze z notranjim izločanjem? Hormone
2. Kaj so hormoni? So molekule, ki prenašajo sporočila v telesu.
3. Na katere celice vplivajo hormoni? Le na tiste, ki jih lahko prepoznajo.
4. Kako deluje živčevje in kako hormonske žleze? Živčevje deluje hitro in kratek čas, hormonske žleze pa počasi in dolgotrajno.
5. Kje leži žleza hipofiza? V lobanji pod velikimi možgani.
6. Katere pomembne procese uravnava žleza hipofiza? Nadzira in usklajuje vse preostale žleze z notranjim izločanjem, izloča pa tudi rastni hormon, ki vpliva na rast ter hormon, ki uravnava nastajanje mleka v mlečnih žlezah.
7. Katera žleza izloča rastni hormon? Hipofiza.
8. Kje leži žleza ščitnica? Objema grlo.
9. Katere pomembne procese uravnava žleza ščitnica? Uravnava razgradnjo nekaterih hranilnih snovi in porabo kisika v celicah.
10. Kateri hormon izloča žleza ščitnica in na kaj vpliva ta hormon? Hormon tiroksin, ki telesu omogoča dvig telesne temperature ter kostem in mišicam, da se pravilno razvijajo.
11. Ob žlezi ščitnici ležijo 4 majhne žleze, imenovane obščitnice.
12. Obščitnice izločajo hormon, ki uravnava količino kalcija in fosforja v krvi.
13. Kje leži priželjc? V prsnem košu.
14. Kakšno nalogo imajo hormoni, ki jih izloča priželjc? Prepoznavajo tujke, ki zaidejo v telo.
* Danes v zvezek odgovori na ta vprašanja! Odgovore zapisuj v celih stavkih!

1. Kje se nahajata nadledvični žlezi?

2. Katera pomembna hormona izločata nadledvični žlezi?

3. Kaj nam omogoča adrenalin in na kaj vpliva kortizol?

4. Kje leži žleza trebušna slinavka?

5. Trebušna slinavka, kot žleza z zunanjim izločanjem, izloča prebavne sokove, ki pomagajo pri prebavi hrane. Katera pomembna hormona izloča trebušna slinavka, kot žleza z notranjim izločanjem in na kaj vplivata?

6. Kako se imenuje moška spolna žleza?

7. Kateri hormon izločajo moda?

8. Na kaj vpliva hormon testosteron?

9. Kako se imenuje ženska spolna žleza?

10. Katera hormona izločata jajčnika?

11. Na kaj vplivata hormona estrogen in progesteron?

* Glede na podane odgovore na prva vprašanja lahko dopolniš tudi del tabele v DZ na strani 38.

Tudi to nalogo mi bo kakšen izmed vas poslal v vpogled.